Barotxoʻja mahallasi. Barotxoʻja mahallasi (Qoʻyliq koʻchasi, 46a-uy) – Toshkent shahar Mirobod tumanidagi mahalla. Tumandagi Chinor, Parvona, Qoʻyliqota, Bayot, Yashnobod tumanining Qoʻyliqobod, Sergeli tumanining Eshonbuloq mahallalari bilan chegaradosh. 1936-yil tashkil qilingan, bunda mahallaning birinchi oqsoqoli Tursunboy Saliboyevning xizmatlari katta boʻlgan. Mahalla hududidan anhor oqib oʻtadi. Aytishlaricha, ushbu anhorda qadimda Barotxoʻja ismli shaxs umrining oxirigacha miroblik qilgan. Uning vafotidan soʻng anhor Barotxoʻja deb nomlangan. Mahalla ham shu kishiga nisbat berilib, Barotxoʻja deb atalgan. Aholisi 3 062 kishi, asosan oʻzbeklar, shuningdek, ruslar, koreyslar ham yashaydi (2009). Mahalla hududida 18 ta koʻcha, oʻrta taʼlim maktabi, „Buxoro“ restorani, 2 ta qahvaxona, 2 ta nonvoyxona, Gʻafur Gʻulom nomidagi madaniyat uyi, oziq-ovqat doʻkoni joylashgan.